Драги петаци,

Надам се да сте одгледали час на РТС – у на којем вам је наставник детаљно објаснио поступке током израде хербаријума. Ево линка часа за оне који нису одгледали:

<https://mojaskola.rtsplaneta.rs/show/1401049/527/os5-biologija-izrada-xerbarijuma>

Ваш задатак је да направите фото хербаријум, фотографије могу бити са интернета а можете фотографисати нпр. своју кућну башту, тј. собне биљке. Хербаријум може бити тематски, те вам зато дајем неколико тема од којих можете изабрати једну:

1. Биљке са укусним плодовима
2. Отровне биљке
3. Украсне биљке
4. Зачинске биљке
5. Ретке и угрожене биљне врсте
6. Лековите биљке
7. Моје собне биљке
8. Моја кућна башта

Направите PowerPoint презентацију која треба да садржи насловни слајд са ознаком Фото хербаријум и вашим именом и презименом. Остатак презентације треба да има најмање 5 а највише 10 слајдова. На сваком слајду треба да су 2 биљке (тј. две фотографије биљке) са народним називом испод фотографије (не треба латински назив). Не треба ни да стављате опис те биљке већ се трудите да фотографија буде таква да што верније приказује изглед биљке.

Уместо места брања написаћете линк са којег сте преузели фотографију, на тај начин ћете научити како да наводите изворе на које се позивате. Рок за предају ваших радова је 22.05.2020. Радове шаљите у ваш разред у гугл учионицу.

Верујем да ће вам ово бити занимљив задатак и да ћете га успешно обавити.

Наставница биологије